**Өтетін күн : 05.05.2022ж**

**Тәрбие сағатының тақырыбы: «Ешқашан да, ештеңе де ұмытылмайды!»**

**Мақсаты: «Ешқашан да,ештеңе де ұмытылмайды»** деген қағиданы ұстана отырып,жас ұрпақты тарихты тереңнен тануға баулу.Оқушылардың Отан тарихына деген сүйіспеншіліктерін арттыру.Жеңіс салтанатын көре алмай кеткен боздақтардың ерлік істеріне тағзым етуге ,өз халқымыздың тарихын құрметтей білуге ,дүние жүзіндегі басқа ұлт өкілдерінің достығын нығайтуға тәрбиелеу.

Көрнекілігі:безендірілген зал,шарлар,гүлдер

**1.Жүргізуші**: Құрметті асқар таудай әкелер,арқа сүйер аталар және де біздің мектептің азаматтары,сіздерді келе жатқан Ұлы Жеңістің 77 жылдық мерей тойымен және Отан қорғаушылар күнімен шын жүректен құттықтаймыз!

Баршаңызға мықты денсаулық,ұзақ өміротбасыларыңызға амандық,бақыт,бірлік,береке тілей отырып,сыныбымыздың «Ешқашан да,ештеңе де ұмытылмайды» атты тәрбие сағатымызға қош келдіңіздер!

**Қазақстан Республикасының Мемлекеттік әнұраны орындалсын!**

Жеңіс күні ,Жеңіс жыры

Асқақтата шырқалсын.

Ардагерлер қалауы

Мәңгі өшпесін алауы.

Желбіресін жеңімпаздар алауы!

**2.Жүргізуші:**

Жүрекке адалдықтың ескен гүлін

Ғажайып келешекке төккен үнін.

Ардақты ағаларға шын көңілден

Жолдаймыз алғыс пенен сәлем бүгін**!-**деп құттықтау үшін сөз кезегі мектебіміздің директорының тәрбие –ісі жөніндегі орынбасары Нарбаева Қалима апайға беріледі**.**

Бұл Жеңіс оңайлықпен келген жоқ.Қазақтың қос жұлдызы Әлия мен Мәншүк есімін,аты аңызға айналған батыр Бауыржан Момышұлын,осы соғыста ерлік көрсеткен ата-апаларымыздың,әкелеріміздің есімін қашанда мақтанышпен айтамыз!

**1.Жүргізуші: Хор «Бейбіт күн тілегі» қабыл алыңыздар**!

**1.Жүргізуші:Жас өрендердің мерекелік жыр-шашулары.Оқитындар:**

**Балауса:**

Ардагерлер ұзақ өмір сүріңдерші,

Арамызда ардақ болып жүріңдерші!

Құрметтейік жеңісті мамырдағы,

Бахаттан рахаттанып күліңдерші!

Ардагер аталарға мың алғыс!

Қызығын сыйлаған бұл дүниенің.

Келешек ұрпағының бақыты үшін,

Батырлықпен қорғаған жаудан жерін**.**

**2.Жүргізуші:**

**«Мерген қыз» Әлия Молдағұлова жайында оқулықтағы мәтіннен үзінді көрініс;**

**Жансезім: «Әлия»**

**Жасмина:**

Он сегізде соғыс атты күн кешкен,

Жараланып жас денесін оқ тескен.

Аталарым,ардагерлер, болшы аман,

Зейнетін көр бейнетіңнің мол кешкен**.**

**Ардақ:**

Жеңіс күнін қарсы алайық бәріміз.

Жеңіс күнін тойлайық жас кәріміз.

Осындай бір бейбіт өмір сыйлаған

Ардагерлер, ағаларға мың алғыс.

**Нұрхан:**

Құтты болсын Жеңіс күні ағайын

Көптен күткен ұлы күнде жар салайын.

Ата-бабам қан берісіп шайқасқан,

Ата-бабам намыс бермей айқасқан.

**Томирис:**

Бүгін жайнап жасарсын ана біткен,

Асыр салып,қуансын бала біткен.

Жүректері жарылсын қуаныштан,

Аяласын көңілі жақсы үмітпен.

**Аяна:**

**Өрге бастап** өрісті үміт

Өршіл отты туды өлең

Ардақтаймыз жеңіс күнін

Әндетеміз жырменен

**2.Жүргізуші: Ән «Катюша» орындайтын Нұртаза Ақжайна**

**2.Жүргізуші:**

**Аға ұрпақ пен жас буынның Отанымызды қорғап,қызметте айтулы үлес қосқанын біз әрқашанда мақтан тұтамыз.**

**Күндеріңіз толсын гүлге,желекке**

**Отбасында болсын ырыс-береке.**

**Құттықтаймыз шын жүректен сіздерді**

**Өмір думан,бақ әкелсін мереке!**

**Алдарыңызда 3 «Б»сынып оқушыларының орындауында би «Синий платочек» қабыл алыңыздар!**

**1.Жүргізуші:**

Бүгінгі мамыражай тыныш өмір аталарымыз қалыптастырған берік бірлік нәтижесінде келді.Бұл мереке –әр кезде де батылдық пен ерліктің нышаны.Отанға деген сүйіспеншілік пен адалдықтың өлшемі.Ендеше аспанымыз ашық,еліміз тыныш,жұртымыз аман болсын.

Өз Отанымыз,а деген сүйіспеншіліктерімізді өлең оқып,ән айтып, би билеп жеткіземіз.

**Құрбанәлі:**

Ашпай бақыт есігін

Жауды жеңген аталардың

Ұмытпаймыз есімін.

Жеңіс келді ән болып,

Бүгін үйде жатаралар кім,

Келді ауылға сән болып.

Жеңіс келді алақай!

Тойып жейтін ән болып.

**Ақжайна**:

Жеңіс,жеңіс естіледі жалынды,

Жеңіс,жеңіс қоңіраулар қағылды.

Күн парақтар қып-қызыл боп ашылды.

Жеңіс келген тоғызыншы мамырды.

**Аян:**

Жадыраңқы бүгін қабақ ашылған,

Жаса жеңіс мұң қайғыны қашырған.

Мен жеңістің көріп тұрмын алауын,

Жанарлардан алтын шуақ шашылған.

**Ахмад:**

Қамықпаған қиындықтың түбіне,

Өздеріне жинап қырдың гүлінен.

Бүгінгі ұрпақ-бақытты ұрпақ атынан

Құттықтаймыз Ұлы-Жеңіс күнімен!

**2.Жүргізуші:3 «Б» сынып оқушыларының орындауында би «Попурри» қабыл алыңыздар!**

**Аслан:**

Ағайлардан ,апайлардан,інімнен

Жеңіс сөзін көп естідім бүгін мен

Сәл күбірлеп жеңіс,жеңіс деп едім,

Жазылғандай әжем белі бүгілген.

**Асхат:**

Отаным кең көсілген,

Төсінде ырыс өсірген.

Жайқалған шалғын,алып дән,

Бәрі менің несібем.

**Балнұр:**

Сарқылмайтын қуатым,

Тірегімсің сен Отан.

Мәңгі соғып тұратын,

Жүрегімсің сен Отан!

**Айдын:**

Туған жерде толамыз,

Ертең жігіт боламыз.

Отан ортақ үйіміз,

Көңілді ән мен күйіміз.

**Аружан:**

Асыр салған таласып

Біз туған ел-баласы.

Қандай байтақ-Отаным.

Жан-жағына қарашы.

**Абзал**:Жеңіс келді далама,Жеңіс келді қалама.Жеңіс келді әке боп,Елдегі бар балаға.

**Аякөз:**

Домбырада саусақтары жаралы,

Жеңіс,жеңіс атам әнге салады.

Шаршағанда аңсағанда жас шағын,

Жеңіс деген сөзден ләззат алады.

**1.Жүргізуші: Әбдіқадір Айшабибі өлең «Жеңіс күні»!**

**Жансезім:**

**Жеңіс күні ардагерлер әперген**,

Желбіретіп қызыл туды көтерген.

Туған елін жау қолында қалдырмай,

Ерлікпенен ел парызын өтеген.

**Арсен:**

Отан сенің ата-анаң ,

Отан-досың,бауырың.

Отан-өлкең,астанаң

Отан-аудан,бауырың.

Бақытты боп жүргенім,

Сенің арқаң,Ұлы Отан.

Елім менің-тірегім,

Құшағында гүл атам.

**2.Жүргізуші:**

**Қос мерекеміз,Ұлы Жеңіс күні мен Отан қорғаушылар күні құтты болсын!**

**Мамырдағы мамыражай келіп жеткен мерекелеріңізбен тағы да құттықтай отырып,**

**Әрқашан күн сөнбесін,**

**Күн нұрын төге берсін!- дей келе сынып оқушыларының орындауында « Ақ көгершін» әнін қабыл алыңыздар!**

**1.Жүргізуші:**

Ендеше аспанымыз ашық,елімізде тыныштық болғай.Отбасыларыңызға ырыс, несібе,жүрек гүлінің мәңгі солмауын,шаңырақтарыңызға шаттық орнауын, тәңірдің шексіз қолдауын тілейміз!

Сау-саламатта болыңыздар!